Akváriumhoz hőfokszabályozó
Az áramkör alkalmazási területe nem szorítkozik kizárólag az akvarisztikára. Alkalmazható minden olyan helyen (pl. labor munkánál, kémiai kísérleteknél), ahol egy 1...100 1 térfogatú folyadékfürdő hőmérsékletét ke11 20 oC. . .30 oC között stabilizálni 0, 5 oC pontossággal.
A [image: Kattints ide!]hőmérsékletérzékelő
Ha egy szilíciumdiódán nyitóirányú áram folyik, azon néhány tized volt feszültség esik. A nyitófeszültség hőmérsékletfüggő (�2 mV/oC). Ezt a jelenséget felhasználva egyszerű hőérzékkelőt készíthetünk. Ha több diódát sorba kapcsolunk, a hőmérőnk érzékenysége megnő.
Az általunk megépített és kipróbált érzékelőpatronba 6 db 1N4148 (1N914) típusú dióda került az 1. ábra szerint. A sorba kapcsolt (7) diódákat az (5) kisméretű kémcsőben helyeztük el. A két diódasor forrasztási pontjai közötti zárlat kialakulását a (8) vékony bakelitlemez előzi meg. Az áramot az (1) árnyékolt kábelen keresztül vezetjük a diódalánchoz a kábel árnyékoló harisnyáját az első dióda katódjához, „meleg” erét pedig az utolsó anódjához forrasztjuk, majd a kémcsövet az ábrázolt szintig szilikonzsírral vagy szilikonolajjal kitöltjük (6) és a diódaláncot a kapszula aljáig letoljuk. (2) Szorosan illeszkedő gumihüvely biztosítja az érzékelő tömítését. A patront az akvárium falának peremére függeszthetjük fel a (3), plexicsíkból forró vízben hajlított tartó segítségével. A kémcsövet a tartóban a (4) gumigyűrűk rögzítik.
[image: Kattints ide!]A hőfokszabályozó elektronika
Az áramkör kapcsolási rajza a 2. ábrán látható. Alapja a 723-as (IC1) precíziós egyenfeszültség szabályozó áramkör, melyet ebben a kapcsolásban eredeti funkciójától eltérő feladatkörben foglalkoztatunk. Az IC 6. lábán az adott példánytól függően +7 +7, 3 V nagy stabilitású feszültség van jelen.
Az érzékelőt erről a feszültségről tápláljuk az R7-en keresztül. Szintén a referenciafeszültségre kapcsoljuk a P1, P3, R9, R10 elemekből álló osztóláncot. a hőérzékélő jele az R8-on keresztül az IC műveleti erősítőjének neminvertáló, míg a P2 csúszkájáról származó alapjel az invertáló bemenetére kapcsolódik. Ha a diódalánc nyitó-feszültsége meghaladja az alapjel feszültségét, az IC 10. lába a tápfeszültséghez közeli szinten van és az R4-R5 osztón keresztül telítésbe, vezérli a T1-es tranzisztort. A J1 relé meghúz és rákapcsolja a fűtőtestet a hálózati feszültségre. Ekkor kigyullad a D2-es LED.
A víz hőmérséklete emelkedni kezd. Amint a hőérzékélő feszültsége az alapjel szintjére csökken, a 723-as kimenete átbillen, a relé elenged. Az átbillenést az R6 visszacsatoló ellenállás teszi határozottabbá. Ennek az ellenállásnak a rajzon szereplő 15 MOhm-os értéke az elkészült áramkörre vonatkozik. Előfordulhat, hogy áramkörünk bemérésekor ezt módosítani kell, hiszen a műveleti erősítő erősítési tényezője és nyugalmi bemeneti árama gyártótól, szériától függően erős szórást mutat. Az R6 megválasztása egy kompromisszum eredménye: a jelfogó lehetőleg gyorsan, határozottan kapcsoljon, de az áramkör szabályozási hiszterézise (a bekapcsolási és a kikapcsolási hőmérséklet különbsége) ne haladja meg a 0, 2...0,3 oC-ot.
A C2 és C4 is a relé zavarmentes működését segíti elő, míg C3 szerepe az IC frekvenciakompenzációja (pontosabban a gerjedés megelőzése). R3 a relé gerjesztő áramát korlátozza, R11 pedig a referencia-kimenet optimális terhelését biztosítja.
A szabályozó áramkört a Tr1, Ei1, C1 elemekből álló egyszerű hálózati tápegység szolgáltatta stabilizálatlan feszültségről, tápláljuk. A Dl-es ÜZEM LED a rendszer bekapcsolt állapotát jelzi.
Építés, élesztés, hitelesítés
Az áramkört a transzformátor és a primerköri biztosító kivételével egy egy oldalon fóliázott nyák-ra építettük fel. Az alkalmazott jelfogó egy 12 V-os, 80 mA meghúzó áramú típus, melynek kontaktusrendszere a tekercstől jól elszigetelt kamrában helyezkedik el.
A kívánt hőmérsékletet a P2-vel állíthatjuk be. Ez egy jó minőségű, lineáris karakterisztikájú potenciométer legyen.
A panelre menő vezetékek kételemes nyák-sorkapcsokba köthetők be. Ezek hiányában a vezetékeket közvetlenül a panelbe is beforraszthatjuk, de legalább a nagyfeszültségű csatlakozópontokhoz ültessünk be csőszegecseket is.
Az áramkört egy KG B2 típusú műanyag műszerdobozba építettük be. A doboz belső elrendezését a 4. ábra mutatja. A hátoldalra szerelt hálózati dugaszoló aljzat a fűtőtest csatlakoztatására szolgál.
Utóbbival kapcsolatban felhívjuk a figyelmet arra, hogy csak biztonságtechnikai szempontból bevizsgált, erről tanúsító védjeggyel rendelkező futópatront szabad használni. A házilag barkácsolt fűtőtest É letveszé1yes is lehet. Mivel a készülék hálózati feszültséggel üzemel, a szereléskor a kettős szigetelésű villamos készülékekre vonatkozó előírásokat szigorúan be kell tartani!
A gondosan ellenőrzött áramkört a fűtőtest és érzékelő csatlakoztatása nélkül helyezzük üzembe. Normális működés esetén a relé meghúz, mindkét LED világít. Mérjük meg a relé tekercsén a feszültséget! Ha ez több mint 11 V, R3-at növeljük meg. Ellenőrizzük IC1 6. lábán a referencia-feszültséget, majd az érzékelő bemenetet zárjuk rövidre. Ekkor a jelfogó elenged, a „FŰTÉS” LED kialszik. A C1-en most az alapterhelésnél fellépő mintegy 16...17 V mérhető.
A hitelesítéshez egy pontos Pl. a labormunkáknál használatos 0, 1 oC osztású hőmérőre, egy literes befőttesüvegre és egy digitális voltmérőre lesz szükségünk.
Az üveget töltsük tele hideg csapvízzel, helyezzük el benne a fűtőtestet és a hőmérővel összekötözött érzékelőt. A fűtőtest és az érzékelő csatlakoztatása után az előlapi potenciométert állítsuk maximális (jobb szélső) állásba, az IC 7. és 5. lába közé csatlakoztassuk a voltmérőt, majd helyezzük üzembe az áramkört. Amikor a Víz hőmérséklete eléri a 20 oC-ot, olvassuk le a műszert, és jegyezzük fel a feszültségértéket. Szintén jegyezzük fel a jelfeszültséget 30 oC-on! A mintapéldánynál +20 0C-on 3,60 V, +30 oC-on 3,49 V-ot mértünk, tehát az érzékelő hőfoktényezője 11 mV/oC-ra adódott.
Ezek után kapcsoljuk ki az áramkört, majd forrasszuk ki a panelből P2 csúszkáját az IC 4. lábával összekötő huzaláthidalást. A voltmérő mérővezetékét P2 csúszkájára kötve és az áramkört ismét bekapcsolva kíséreljük meg a potenciométer két véghelyzetében a trimerekkel az előző mérésünkkor feljegyzett feszültségeket beállítani. Előfordulhat, hogy ez a referenciafeszültség és az ellenállásértékek szórása miatt nem sikerül. Ebben az esetben R9 vagy R10 cseréje, esetleg az egyikkel sorba kötött ellenállás segít.
Forrasszuk vissza az áthidaló huzalt, a potenciométert állítsuk Pontosan középállásba és helyezzük újra üzembe a rendszert. Ha gondosan végeztük a beállítást, a fűtés 25 oC ą 0,2 oC elérésekor kikapcsol. Több be/kikapcsolási ciklusban figyelve a víz hőmérsékletét, ellenőrizzük a hiszterézist. Ha túl nagy, növelni, ha túl kicsi, csökkenteni kell az R6-ot.
Ha készülékünk kalibrációját megfelelőnek ítéljük, a későbbi kényelmes beállítás érdekében célszerű a potenciométerhez egy 0, 5 oC osztású skálát készíteni.

